અરવલ્લી જિલ્લાની ધામણી નદીમાં પૂર આવતા બાયડનું ચપલાવત ગામ સંપર્ક વિહોણું બન્યું છે અને ગામના 30 જેટલા વિદ્યાર્થીઓ ફસાયા છે. ચપલાવત ગામના વિદ્યાર્થીઓ નદીને બીજે પાર શાળામાં ગયા હતા. આ સમયે ભારે વરસાદના કારણે ધામણી નદીમાં એકાએક પૂર આવતા ગામમાં જવાનો રસ્તો બંધ થઈ ગયો હતો. જેથી શાળાએ ગયેલા 30 જેટલા વિદ્યાર્થીઓ શાળામાં ફસાઈ ગયા છે. બાળકો ફસાતા તેમના માતા-પિતા ચિંતાતુર બન્યા છે.